На основу члана 54. став 1.Закона о добробити животиња (Службени гласник РС'', БРОЈ 41/2009....) и члана 40. став 1. тачка 32. Статута општине Косјерић (''Службени лист општине Косјерић'', број 3/2019) Скупштина општине Косјерић на седници одржаној 4. јуна 2020. године, донела је

**ПРОГРАМ КОНТРОЛЕ И СМАЊЕЊА ПОПУЛАЦИЈЕ НАПУШТЕНИХ ПАСА И МАЧАКА ПРЕМА СПЕЦИФИЧНОСТИМА СРЕДИНА**

Овај програм се израђује ради контроле и смањења популације напуштених паса и мачака према специфичностима средине и састоји се из следећих тачака:

1.Обављање прегледа возила приликом уласка у град у дане вашара,јер се претпоставља да се пси и мачке напуштају,односно,остављају,приликом посете граду у дане вашара.

2.Обављање инспекцијских контрола од стране комуналне инспекције у погледу прописаног држања паса,односно спроводити контроле,да ли власници везују своје псе и да ли их држе у дворишту и воде рачуна о псима и мачкама као својим кућним љубимцима,а све у складу са Одлуком о држању домаћих животиња на територији општине Косјерић.

3.Ангажовање једног радника из службе ЗОО хигијене или других сродних служби и удружења који ће вршити евиденцију појава кретања напуштених паса и мачака.

4.Изношење пред надлежне републичке органе и органе локалне самоуправе могућност олакшица у измирењу обавеза према републичким органима,општинским таксама и порезима,комуналним порезима и услугама,уколико грађани на било који начин,а у складу са Законом учествују у смањењу напуштених паса и мачака.

5.Спровођење акције хватања паса луталица према потреби,а у просеку једном месечно у трајању од два до три дана (процена је да годишње има потребе уа хватањем и збрињавањем око 200-250 паса луталица са наше територије).

У Косјерићу, 4. јуна 2020. године

Број 355-7/2020

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ,

Иван Ликић с.р.

Тачност преписа, оверава

СЕКРЕТАР СКУПШТИНЕ,

Смежана Ранковић-Максимовић